Diari Oficial de la Generalitat Valenciana


Sumari del DOGV 6118, del 07-10-2009 (2009/11638)

RESOLUCIÓ de 27 d'agost de 2009, de la Direcció General per al Canvi Climàtic, per la qual es procedeix al canvi de titularitat de l'autorització ambiental integrada concedida a Ebcon Park Gandia, SL, per a una indústria de fabricació de biodièsel a partir d'olis vegetals al terme municipal d'Ador (València), a favor de Seinco Proyectos, SA.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6118

Data del DOGV
:   07-10-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/11679


Data del document
:   27-08-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 27 d'agost de 2009, de la Direcció General per al Canvi Climàtic, per la qual es procedeix al canvi de titularitat de l'autorització ambiental integrada concedida a Ebcon Park Gandia, SL, per a una indústria de fabricació de biodièsel a partir d'olis vegetals al terme municipal d'Ador (València), a favor de Seinco Proyectos, SA. [2009/11992]  
Vista la sol·licitud de canvi de titularitat de l'autorització ambiental integrada amb número 321-08/AAI/CV, concedida a Ebcon Park Gandia, SL, per a la instal·lació de fabricació de biodièsel a partir d'olis vegetals al polígon industrial Raconc, parcel·la núm. 1, illa M3, d'Ador (València), presentada per Enrique David Alcaraz Guillamón, en nom i representació de l'empresa Seinco Proyectos, SA, amb CIF A-61991709, s'emet la resolució següent:  
Antecedents de fet  
Primer. Per resolució de data 2 d'octubre de 2008 de la Direcció General per al Canvi Climàtic, va ser concedida l'autorització ambiental integrada amb número de referència 321-08/AAI/CV a l'empresa Ebcon Park Gandia, SL, per a la fabricació de biodièsel a partir d'olis vegetals al terme municipal d'Ador (València).  
Segon. Amb data 17 de juny de 2009 té entrada en el Registre General de la Conselleria de Medi Ambient, Aigua, Urbanisme i Habitatge, un escrit del Sr. Enrique David Alcaraz Guillamón, en representació de la mercantil Seinco Proyectos, SA, mitjançant el qual exposa que l'esmentada mercantil i Ebcon Park Gandia, SL van subscriure en data 10 d'abril de 2008 contracte de cessió de l'autorització ambiental integrada concedida a aquesta última, per la qual cosa sol·licita que s'admeta aquest i s'acorde la cessió de l'autorització a favor de Seinco Proyectos, SA.   
Tercer. Amb data 3 de juliol de 2009 la Conselleria remet un escrit a Seinco Proyectos, SA mitjançant el qual se li requereix la presentació de documentació necessària per a realitzar l'oportú canvi de titularitat.  
La documentació es presenta amb data entrada en el Registre de la Conselleria el 21 de juliol de 2009, i inclou els documents següents:  
- Còpia compulsada del DNI i dels poders del representant legal de Seinco Proyectos, SA.   
- Declaració jurada per part d'ambdues mercantils, subscrita pel seu representant legal, del fet que tenen coneixement i accepten les conseqüències que comporta el canvi de titularitat de l'autorització ambiental integrada relativa a l'expedient 227-10 XIEK, i en particular, l'assumpció pel nou titular de les obligacions i responsabilitats derivades d'aquella.   
Als anteriors fets s'apliquen els següents,  
Fonaments de dret  
Primer. D'acord amb l'article 5 de la Llei 16/2002, d'1 de juliol, de prevenció i control integrats de la contaminació, els titulars de les instal·lacions on es desenvolupe alguna de les activitats industrials incloses en l'àmbit d'aplicació d'aquesta llei han de comunicar a l'òrgan competent per a atorgar l'autorització ambiental integrada la transmissió de la seua titularitat.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Per tant, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Admetre el canvi de titularitat de l'autorització ambiental integrada següent:  
núm. 321-08/AAI/CV  
a favor de l'entitat Seinco Proyectos, SA, amb CIF A-61991709, la qual queda subrogada en tots els drets, obligacions i condicions previstes en l'autorització referenciada.  
Segon  
Notificar a l'empresa Seinco Proyectos, SA, ubicada al polígon industrial Raconc, parcel·la núm. 1, illa M3, d'Ador (València), aquesta resolució.  
València, 27 d'agost de 2009.- El director general per al Canvi Climàtic: Jorge Lamparero Lázaro.